stanford-oval/wikipedia huggingface dataset:
Kaisa (nimi)

| Kaisa |
| --- | --- |
Nimipäivä:   
– suomenkielinen:  25. marraskuuta
– ruotsinkielinen:  –
– ortodoksinen:  7. marraskuuta
Muunnelmia:  Kaija
Vastineita eri kielissä:  Cathy, Kate, Kajsa
Nimen alkuperä:  Katariina
Infobox OKNimi-testi OK: 
Kaisa on suomalainen naisen nimi. Se on yksi Katariina-nimen monista lyhentyneistä muodoista. Nimi tulee kreikankielisestä nimestä Katharina, jonka on tulkittu tarkoittavan puhdasta ja viatonta. Kaisan nimipäivä on 25. marraskuuta.
Vuoden 2019 loppuun mennessä noin 28 120 suomalaista on saanut Kaisa-nimen.
Kuvitteellisia Kaisoja

Rajamäen Kaisa, kiertävä kuppari ja ennustaja Aleksis Kiven romaanissa Seitsemän Veljestä
Kaisa Karhutar, Joensuussa asuva leski, Maiju Lassilan romaanissa Tulitikkuja lainaamassa
Kaisa, animaatiosarjassa Kaisa ja Olli
Kaisa Virtanen, televisiosarjassa Kotikatu
Kaisa Kuovi, elokuvasarjasta Pekko Aikamiespoika
Komiat (yhtye)

| Komiat |
| --- | --- |

Tiedot
Toiminnassa:  2016– 
Tyylilaji:  iskelmä
Laulukieli:  suomi
Jäsenet:  Aleksi Yli-Sissala, laulu  Antero Makkonen, harmonikka  Eero Nummela, rummut  Juho Eskola, basso  Samuel Järvinen, kitara ja laulu 
Entiset jäsenet:  Aleksi Laukkonen, harmonikka (2016–2023)  Pekka Oravuo, kitara ja laulu (2016–2022)
Aiheesta muualla
Kotisivut
Infobox OKNimi-testi OK: 
Komiat on suomalainen iskelmämusiikkia esittävä yhtye, jonka tunnuspiirteitä ovat vahva haitaripoljento ja riehakas meininki. Komiat on keikkallut aktiivisesti ympäri Suomea vuodesta 2017 lähtien. Yhtye julkaisi debyyttialbuminsa Komiat toukokuussa 2020. Heinäkuussa 2021 yhtye julkaisi live-albumin Komiat LIVE, joka julkaistiin ainoastaan fyysisenä CD-levynä.  Yhtyeen eniten kuunneltuja kappaleita ovat Pakka sekaisin, Kaksin olis kauniimpaa ja yhdessä Yölinnun Simo Silmun kanssa tehty Soittajat soittaa.
Komiat on saanut tunnustusta useissa eri kilpailuissa ja äänestyksissä toimintansa aikana. Yhtye voitti Tanssiorkestereiden SM-kilpailun (SMORK) heinäkuussa 2018 Seinäjoen Tangomarkkinoilla. Vuonna 2019 Komiat palkittiin Vuoden tanssittajatulokas -palkinnolla. Komiat on valittu yleisöäänestyksellä vuoden tanssiorkesteriksi kuutena peräkkäisenä vuotena: 2019–2024  Keväällä 2021 Komiat voitti radiokanava Aito Iskelmän järjestämän historian ensimmäisen Aito iskelmätähti -kilpailun.
Kokoonpano

Aleksi Yli-Sissala – laulu
Antero Makkonen – harmonikka
Eero Nummela – rummut
Juho Eskola – basso
Samuel Järvinen – kitara ja laulu
Diskografia > Albumit

2020 - Komiat, CD
Diskografia > Live-albumit

2021 - Komiat LIVE, CD
Diskografia > Singlet

2018 - Josef, Josef, CDS
2018 - Hei vahtimestari, CDS
2020 - Leskenlehti, CDS
2020 - Iskelmäprinssi laulaa, CDS
2022 - Pakka sekaisin, CDS
2023 - Soittajat soittaa (feat. Simo Silmu), CDS
2024 - Minähän vien, CDS
Aiheesta muualla

Viralliset kotisivut
Ohjelmatoimisto Gramofonin artistisivu
Urasoe

| Urasoe (浦添市) |
| --- | --- |
 Näkymä Urasoeen
 lippu:  Symboli
 Urasoen sijainti Okinawan prefektuurissa
 Urasoe
 Koordinaatit: 26°14′45″N, 127°43′19″E 
Valtio:  Japani
Alue:  Kyūshū, Ryūkyūsaaret
Prefektuuri:  Okinawan prefektuuri
Pinta-ala:  
 – Kokonaispinta-ala:  19,48 km²
Väkiluku (09/2019):  114 963
 – Väestötiheys:  5 901,6 as./km²
Symbolit:  
 – Puu:  Elaeocarpus sylvestris
 – Kukka:  Köynnöskustaankukka
 – Kukkiva puu:  Riikinkukkokesalpinia
 
 http://www.city.urasoe.lg.jp/ 
Infobox OKVirheellinen NIMI-arvo: 
Urasoe (jap. 浦添市, Urasoe-shi) on Japanin kaupunki Okinawan saarella Okinawan prefektuurissa. Se sijaitsee Okinawan eteläosassa Itä-Kiinan meren rannikolla aivan prefektuurin pääkaupungin Nahan pohjoispuolella ja liittyy kiinteästi Nahan suurkaupunkialueeseen. Kaupungin rannikon edustalla kasvaa koralliriuttoja. Urasoessa on 114 963 asukasta (syyskuussa 2019) ja sen pinta-ala on 19,48 neliökilometriä.
Keskiajalla Kamakura- ja Muromachi-kausilla Urasoe kukoisti okinawalaisen Chūzanin kuningaskunnan pääkaupunkina. Urasoen linnasta käsin hallitsivat muun muassa kuninkaat Shunten, Eiso ja Satto. 1400-luvun alussa Shō Hashi yhdisti Okinawan kolme kuningaskuntaa, ja pääkaupunki siirrettiin Shuriin. Sen jälkeen paikkakunta taantui maanviljelystä eläväksi kyläksi. Toisessa maailmansodassa Urasoessa käytiin Okinawan taistelun kovimmat yhteenotot, joissa puolet alueen asukkaista sai surmansa ja kylä tuhoutui maan tasalle. Sodan jälkeen paikkakunnan asukasluku on kasvanut voimakkaasti Nahan läheisyyden ansiosta ja Okinawan pohjoisosiin johtavan tien varrelle on syntynyt liiketoimintaa ja teollisuutta. Kaupunkioikeudet Urasoelle myönnettiin vuonna 1970.
Kaupungin merkittävimpiin nähtävyyksiin kuuluvat Urasoen linnan raunio ja Ryūkyū-kuningaskunnan kuninkaallinen mausoleumi Urasoe yōdore. Kaupungissa toimivat myös muun muassa Okinawan kansallisteatteri ja Urasoen taidemuseo. Yhdysvaltain merijalkaväen tukikohta Camp Kinser käsittää suurehkon osan kaupungin pinta-alasta. Urasoea palvelee Okinawan monorail.
Kuvia

Okinawan kansallisteatteri
Urasoen taidemuseo
Urasoe yōdore
Urasoemaedan monorailasema
Aiheesta muualla

Kuvia tai muita tiedostoja aiheesta Urasoe Wikimedia Commonsissa
Kaupungin internetsivut (japaniksi)
| n k Okinawan prefektuuri |
| --- | --- |
Kaupungit:  Ginowan  Ishigaki  Itoman  Miyakojima  Nago  Naha (pääkaupunki)  Nanjō  Okinawa  Tomigusuku  Urasoe  Uruma 
Kunnat piirikunnittain: Kunigamin piirikunta (Ginoza · Higashi · Ie · Kin · Kunigami · Motobu · Nakijin · Ōgimi · Onna) · Miyakon piirikunta (Tarama) · Nakagamin piirikunta (Chatan · Kadena · Kita-Nakagusuku · Nakagusuku · Nishihara · Yomitan) · Shimajirin piirikunta (Aguni · Haebaru · Iheya · Izena · Kita-Daitō · Kumejima · Minami-Daitō · Tokashiki · Tonaki · Yaese · Yonabaru · Zamami) · Yaeyaman piirikunta (Taketomi · Yonaguni)
Peter Jahr

| Peter Jahr |
| --- | --- |

Euroopan parlamentin jäsen
 14.7.2009–  
Ryhmä:  EPP-ryhmä
Henkilötiedot
Syntynyt: 24. huhtikuuta 1959 (ikä 65) Burgstädt, Länsi-Saksa
Kansalaisuus:  saksalainen
Tiedot
Puolue:  Saksan kristillisdemokraattinen unioni
Aiheesta muualla
www.peter-jahr.de
Peter Jahr (s. 24. huhtikuuta 1959 Burgstädt, Länsi-Saksa) on saksalainen poliitikko. Jahr edustaa kristillisdemokraatista unionia. Jahr on toiminut Euroopan parlamentin jäsenenä heinäkuusta 2009 lähtien. Hän edustaa Euroopan parlamentissa keskusta-oikeistolaista EPP-ryhmää.
Hieroglyfit

Hieroglyfikirjoitusta haudassa Assuanissa.
Hieroglyfit (< kreikk. ἱερογλυφικός hieroglyphikos, 'pyhä kaiverrus') ovat muinaisessa Egyptissä käytetty kirjoitusjärjestelmä, jolla kirjoitettiin egyptin kieltä. Sitä pidetään yhtenä maailman vanhimpana kirjoitusjärjestelmänä.
Hieroglyfit ovat sekoitus kuva-, tavu- ja äännemerkkejä. Yksi merkki saattoi edustaa jotain äännettä, sanaa tai käsitettä, tai se saattoi tarkentaa muita merkkejä.
Hieroglyfejä käytettiin Egyptissä etenkin uskonnollisissa yhteyksissä ja kaiverrettiin monumentteihin. Hieroglyfeistä luovuttiin ajanlaskun ensimmäisten vuosisatojen aikana, minkä jälkeen kyky tulkita niitä unohtui pitkäksi aikaa. Vasta 1800-luvulla egyptologit oppivat jälleen tulkitsemaan hieroglyfejä.
Historia > Hieroglyfien käyttöhistoria

Niilin laaksossa muinoin käytetyt hieroglyfit ovat yksi maailman vanhimmista kirjoitusjärjestelmistä, ainoastaan sumerien nykyisen Irakin alueella kehittämä nuolenpääkirjoitus on vanhempi. Vaikka hieroglyfit poikkeavatkin täysin nuolenpääkirjoituksesta, pidetään todennäköisenä, että sumerien esimerkki vaikutti oleellisesti siihen, että myös egyptiläiset kehittivät oman kirjoitusjärjestelmänsä.
Ensimmäiset hieroglyfit kirjoitettiin esidynastisen kauden lopulla noin 3100–3000 eaa. Ne ovat lyhyitä leimatekstejä kivessä ja saviastioissa.
Kun kursiivinen hieraattinen kirjoitus oli kehitetty, hieroglyfien käyttö rajattiin enenevästi lähinnä uskonnollisiin tarkoituksiin ja monumentteihin, joihin niitä kaiverrettiin kohokirjoituksiksi. Osa perusmerkeistä säilyi samana vuosisatojen ajan, mutta uusia merkkejä kehitettiin tarvittaessa niiden rinnalle muodin muuttuessa ja teknologian kehittyessä. Samalla vanhoja merkkejä jäi pois käytöstä. Kaikkiaan hieroglyfejä tunnetaan yli 6 000 erilaista. Niistä suurin osa on peräisin kreikkalaisroomalaiselta kaudelta, jolloin uusia merkkejä jostain syystä keksittiin runsaasti. Aikaisemmilla kausilla hieroglyfejä oli kerrallaan käytössä korkeintaan tuhat, joista vain pieni osa esiintyi useasti.
Viimeinen ajoitettu hieroglyfiteksti kaiverrettiin Filain saarella vuonna 394 jaa.
Historia > Egyptin kielen kirjoittaminen

Hieroglyfeillä kirjoitettiin egyptin kieltä. Arkaaisella egyptillä kirjoitettuja kaiverruksia esidynastiselta ajalta on vain vähän, eikä niiden pohjalta pystytä analysoimaan kieltä, joilla ne on kirjoitettu. Varhaisimmat kokonaiset tekstit on kirjoitettu vanhaegyptiksi vanhan valtakunnan aikana 2650–2135 eaa. Sitä seurasivat kielen keski- ja myöhäiskaudet, jolloin hieroglyfejä käytettiin laajalti erityyppisissä teksteissä, kuten kirjallisuudessa, uskonnossa ja monumenteissa. Noin vuonna 700 eaa. kehittynyttä kielen demoottista muotoa eli puhekieltä kirjoitettiin hieroglyfeistä kehitetyillä demoottisilla kirjoitusmerkeillä. Sitä seurasi nykyinen koptin kielen kausi, jolloin hieroglyfit oli jo kokonaan hylätty ja käytettiin koptilaista kirjoitusta. Vasta koptin kaudelta tunnetaan kielen vokaalirakenne, sillä vokaaleja ei aiemmin ollut merkitty.
Historia > Muut kirjoitustavat

Muinaisessa Egyptissä käytettiin hieroglyfien lisäksi myös hieraattista kirjoitusta ja demoottista kirjoitusta. Kaikki kolme edustavat samaa kirjoitusjärjestelmää, ja kaksi jälkimmäistä ovat vain hieroglyfien kursiivimuotoja.
Hallinnollisia asiakirjoja varten hieroglyfeistä kehittyi Keskivaltakunnan aikana niin kutsuttu hieraattinen kirjoitus. Se on yksinkertaistettu kursiivi, jota oli huomattavasti nopeampi ja helpompi kirjoittaa. Hieraattinen kirjoitus oli kuitenkin pääasiassa hallinnollinen kieli, eikä sitä käytetty suuremmin uskonnollisessa yhteydessä.
Hieroglyfikirjoituksesta kehittyi 600-luvulla eaa. kansanomainen demoottinen kirjoitus. Sillä ei enää ollut suoraa merkkikohtaista vastaavuutta monumentaalikirjoituksen kanssa, vaan yksi demoottinen merkki saattoi korvata useampia hieroglyfimerkkejä.
Historia > Vaikutus muihin kirjoitusjärjestelmiin

Egyptiläisiä hieroglyfejä lainattiin meroiittiseen aakkostoon sekä protosiinailaiseen aakkostoon, jonka arvellaan olevan aakkoskirjoituksen esimuoto ja siten myös kreikkalaisen ja latinalaisen kirjaimiston esimuoto.
Historia > Tulkinta

Kun hieroglyfit olivat jääneet kokonaan pois käytöstä, pian ei kukaan osannut niitä lukeakaan. Taito lukea hieroglyfejä oli unohtunut viimeistään myöhäisantiikin ajalle tultaessa. Tuolloin kirjoitettu Horapollonin nimiin laitettu teos Hieroglyfika pyrki selittämään hieroglyfejä niiden kuva-aiheiden kautta. Lähestymistapa oli kuitenkin virheellinen, vaikka teos on mitä ilmeisimmin peräisin Egyptistä. Hieroglyfikan teksti löydettiin vuonna 1419, mikä herätti Euroopassa kiinnostusta hieroglyfejä kohtaan.
Varhaiset tutkijat yrittivät lukea hieroglyfejä muun muassa Roomaan tuoduista egyptiläisistä obeliskeista, joihin oli kaiverrettu tekstejä. Tulkinnat olivat useimmiten kuitenkin täysin virheellisiä; esimerkiksi 1600-luvulla Athanasius Kircher selitti erään Roomassa olevan obeliskin tekstin näin: "Jotta Osiris suostuisi suojelemaan Tyfonan väkivallalta, on suoritettava asianmukaiset riitit ja seremoniat uhreineen ja kutsuttava suojeleva kolminkertaisen maailman Genii sen varmistamiseksi, että Niilin antama hyvinvointi ei joudu vihollisen, Tyfonin väkivalloin tuhoamaksi."  Todellisuudessa on tässä obeliskissa kuitenkin vain Egyptin 26. dynastian faarao Aprieksen nimi.
Napoleonin Egyptin-retkellä vuonna 1799 löydetty Rosettan kivi mahdollisti vihdoin hieroglyfien tulkitsemisen. Kiveen oli kaiverrettu teksti demoottisella kirjoituksella, hieroglyfein sekä muinaiskreikaksi. Eurooppalaiset tutkijat aloittivat kilpajuoksun siitä, kenestä tulisi hieroglyfien arvoituksen ratkaisija. Ruotsalainen Johan Åkerblad onnistui tunnistamaan demoottisesta kirjoituksesta kaikki erisnimet ja kokosi niiden pohjalta "demoottisen aakkoston". Siinä oli 29 kirjainta, joista tosin vain puolet oli oikein. Åkerblad osoitti myös, että näitä foneettisia merkkejä käytettiin myös tavallisissa sanoissa. Se johti hänet päättelemään virheellisesti, että koko kirjoitus olisi ollut foneettista. Vuonna 1814 englantilainen tutkija ja kielitieteilijä Thomas Young havaitsi demoottisen kirjoituksen ja hieroglyfien yhteyden sekä oivalsi, että kirjoitusjärjestelmä ei ollut pelkästään foneettinen eikä varsinkaan kokonaan symbolinen, kuten ennen oli luultu, vaan sekajärjestelmä. Kartussien sisään kirjoitetuista nimistä Young pystyi tunnistamaan joitain hieroglyfien foneettisia merkkejä. Hieroglyfien arvoituksen ratkaisi lopullisesti nuori ranskalainen Jean-François Champollion 1820-luvun alussa. Hän tarkensi Youngin havaintoja, ymmärsi determinatiivimerkit ja oli ensimmäinen, joka onnistui todistamaan hieroglyfikirjoituksen foneettisen rakenteen. Näiden tietojen julkaisusta vuonna 1824 katsotaan egyptologian alkaneen.
Kirjoitustapa

Hieroglyfitekstit kaiverrettiin joko sarakkeittain ylhäältä alas, tai vaakasuoriin riveihin. Kirjoitus- ja lukusuunta on useimmiten oikealta vasemmalle, mutta tarvittaessa vasemmalta oikealle esimerkiksi symmetrian vuoksi. Tekstissä olevat ihmis- ja eläinhahmot paljastavat lukusuunnan, joka on aina hahmon etupuolelta päin. Oikealle ”katsovaa” tekstiä luetaan siis oikealta vasemmalle. Vastaavalla tavalla nähdään pystysuorasta tekstistä, kumpaan suuntaan teksti etenee sarakkeen sisällä riveissä.
Hieroglyfit aseteltiin esteettisten ja kalligrafisten sääntöjen mukaan neliönmuotoisiin ryhmiin, jotta merkkien väliin ei jäisi aukkoja. Sanojenkaan välissä ei ole tyhjää tilaa tai välimerkkejä. Merkkien järjestystä vaihdettiin usein estettisistä syistä. Joskus vaihto tehtiin arvovaltasyistä, eli kuninkaita ja jumalia tarkoittavat hieroglyfit siirrettiin tekstissä aiemmas.
Hieroglyfien tyypit

Hieroglyfit ovat sekoitus kuva-, tavu- ja äännemerkkejä. Kirjoitusmerkeistä osa on tunnistettavissa joksikin konkreettiseksi esineeksi, kun taas osan alkuperä on hämärän peitossa. Egyptin sivilisaation pitkäkestoisuudesta johtuen hieroglyfijärjestelmäkin koki käyttöaikanaan monia muutoksia. Konservatiivisina ihmisinä egyptiläiset eivät missään vaiheessa kuitenkaan luopuneet kuvamerkeistä ja siirtyneet puhtaaseen äännekirjoitukseen, vaikka jokaiselle egyptin kielen konsonantillekin oli olemassa oma merkkinsä.
Hieroglyfien tyypit > Luokittelu

Englantilainen egyptologi Alan Gardiner esitteli vuonna 1927 kirjassaan Egyptian Grammar. Being an Introduction to the Study of Hieroglyphs hieroglyfien luokittelujärjestelmän, jota käytetään edelleen. Gardinerin luokituksessa hieroglyfit jaotellaan ryhmiin sen perusteella mitä niissä olevat merkit esittävät. Osiossa olevat merkit on lisäksi numeroitu.
Esimerkiksi osio D sisältää ihmisen ruumiinosia. Merkki D2
kuvaa ihmisen kasvoja. Vastaavasti merkki D18
kuvaa korvaa. Osa merkeistä on kuitenkin huomattavasti abstraktimpia, kuten esimerkiksi N23
joka esittää kastelukanavaa. Erikoisemmat merkit on onnistuttu selvittämään huolellisen hieroglyfien tutkimuksen ja hyvän muinaisegyptiläisen elämäntavan tuntemuksen avulla. Gardinerin luokitus estää sekaannuksien syntymisen eri merkkien välillä, sillä jotkut merkeistä ovat lähes identtisiä.
Hieroglyfien tyypit > Käyttö

Hieroglyfimerkit toimivat pääasiallisesti viidessä eri tehtävässä:
logogrammeina, joissa merkki edustaa sanaa
ideogrammeina, joissa merkki edustaa jotain käsitettä
foneettisina symboleina, joissa merkki edustaa äännettä
determinatiiveina, joiden avulla samankaltaiset sanat erotellaan toisistaan
foneettisina komplementteina, joiden avulla ilmaistaan, mitä äännettä edeltävä merkki vastaa
Useat hieroglyfit voivat toimia useissa yllä mainituista tehtävistä. Hieroglyfimerkki
kuvaa tähteä. Se voi toimia joko determinatiivina tähteä tarkoittavan sanan lopussa, ideogrammina sanan unut (tunti) yhteydessä tai foneettisena symbolina ilmaisten äännettä dua tai seba.
Hieroglyfien tyypit > Käyttö > Logogrammit

Hieroglyfit olivat kuvia egyptiläisten ympärillään näkemistä todellisista esineistä. Yksinkertaisin muoto käyttää niitä, oli yhdistää joku merkki johonkin sanaan. Esimerkiksi merkki
kuvaa aurinkoa ja voi tarkoittaa "aurinkoa". Mikäli hieroglyfi tuli tulkita tällä tavoin kirjaimellisesti, sen perään liitettiin usein viiva, esimerkiksi
esittää suuta. Jos tämä tuli tulkita merkitsevän suuta, kirjoitettiin se yleensä:
Kirjoitus pelkin logogrammein ei kuitenkaan ole mahdollista, sillä eri merkkejä olisi tarvittu tuhansia.
Hieroglyfien tyypit > Käyttö > Ideogrammit

Ideogrammit eli "käsitekirjoitus" on tapa ilmaista yleisiä käsitteitä hieroglyfeillä. Esimerkiksi vanhaa miestä kuvaava hieroglyfi
tarkoittaa ideogrammina käytettynä pelkästään "vanhaa" käsitteenä. Ideogrammit sijoitetaan sanan loppuun.
Hieroglyfien tyypit > Käyttö > Determinatiivit

Determinatiiveilla, joita joskus kutsutaan myös semogrammeiksi, ilmaistaan sitä edeltävän sanan merkitys. Ne eivät kuulu sanan äännemerkkeihin, eikä niitä äännetä. Determinatiivit liitetään sanan loppuun kertomaan lukijalle, mitä sana todella merkitsee. Tämä on erittäin tarpeellista, varsinkin, jos kyseessä ovat sanat, jotka muuten kirjoitetaan samalla tavalla. Esimerkiksi
rnn tai renen tarkoittaa 'ylistää', mutta kun siihen liitetään toinen determinatiivi
sana on yhä renen, mutta sen merkitys on nyt 'kasvattaa lasta'. Koska monet hieroglyfit toimivat pelkästään determinatiiveina, toimivat ne oivallisena tapana nähdä missä kohdin sana vaihtuu, sillä hieroglyfikirjoituksessa ei sanojen väliin jätetty tyhjää. Determinatiivit osoittavat myös, että edellä olevat merkit ovat foneettisia symboleja. Determinatiiveja ei koskaan yhdistetty piktogrammeihin.
Hieroglyfien tyypit > Käyttö > Foneettiset symbolit

Suurin osa hieroglyfeistä toimi foneettisina symboleina. Foneettiset symbolit ilmaisevat jotain äännettä. Useimpien nykykielien kirjoitus perustuu nimenomaan tähän menetelmään. Foneettiset hieroglyfimerkit jaetaan kolmeen ryhmään:
Unilitteraalihieroglyfit (yksinäiskonsonanttimerkit), joissa on yksi konsonantti. Yksinäiskonsonanttimerkit ovat yleisimmin käytettyjä hieroglyfejä ja ne muodostavat pohjan hieroglyfien ymmärtämiselle. Monet ulkomaiset nimet kirjoitettiin käyttämällä yksinäiskonsonanttimerkkejä.
Bilitteraalihieroglyfit, joissa on kaksi konsonanttia. Translitteraatioon on lisätty vokaaleja ääntämisen helpottamiseksi. Bilitteraalimerkkejä on yhteensä yli 80.
Trilitteraalihieroglyfit, joissa on kolme konsonanttia. Monet niistä merkitsevät kokonaista sanaa. Translitteroituun versioon on lisätty vokaaleja ääntämisen helpottamiseksi. Trilitteraaleja on yhteensä noin 70.
Hieroglyfejä kirjoitettaessa vokaalit kirjoitettiin näkyviin hyvin harvoin. Esimerkiksi suomenkielinen sana koira kirjoitettaisiin vastaavalla kirjoitustavalla kr
Hieroglyfien tyypit > Käyttö > Foneettiset komplementit

Foneettisia komplementteja käytettiin bi- ja trilitteraalimerkkien yhteydessä kertomaan lukijalle miten merkin kuvaama äänne tulisi ääntää. Jos esimerkiksi nb oli kirjoitettu bilitteraalimerkillä, sen yhteyteen liitettiin yksittäiskonsonanttimerkit n ja b, joko sanan eteen tai jälkeen. Ajan mittaan vakiintuneeksi tavaksi tuli ilmaista vain bilitteraalin toista konsonanttia ja trilitteraalin kahta viimeistä konsonanttia. Esimerkiksi trilitteraalin
htp perään liitettiin usein yksinäiskonsonanttimerkit
, jotka merkitsevät konsonantteja t ja p.
Hieroglyfien tyypit > Lukusanat

Yhtä, kymmentä, sataa, tuhatta, kymmentätuhatta, sataatuhatta ja miljoonaa varten oli oma hieroglyfinsä. Muut luvut esitettiin additiivisesti. Esimerkiksi luku 3214 kirjoitettiin
Lukusanat kirjoitettiin pääsanansa jälkeen.
Hieroglyfien tyypit > Nimet

Kuninkaiden nimet kirjoitettiin kehysten eli kartussien sisään.
Translitteraatio ja vokalisaatio

Champollionin onnistui tulkita muinaiset hieroglyfit, koska hän muunsi ne ensin koptin kielen aakkosille ja siitä edelleen moderneille aakkosille. Tätä prosessia kutsutaan translitteraatioksi. Esimerkiksi merkki
translitteroidaan moderneille aakkosille muotoon "htp".
Koska egyptiä kirjoitettiin vain konsonantein, egyptologit lisäävät translitteroituun sanaan yleensä vokaaleja helpottamaan sanan lausumista. Konsonanttien väliin lisätään lyhyt e, ja jotkin merkit kirjoitetaan vokaalilla, kuten ꜥ a:lla. Näin esimerkiksi sanan ꜥḏꜥ äänneasuksi annetaan adja ja nfrt-sanalle nefret. Tämä vokalisaatio ei perustu egyptin alkuperäiseen ääntämiseen, koska siitä ei tiedetä paljoakaan varmaa.
Kirjurin työ

Kirjurit kävivät kirjurikoulun, jossa he opettelivat lukemaan ja kirjoittamaan hieroglyfejä ja hieraattista kirjoitusta. Kirjurikoulu kesti neljästä viiteen vuotta.
Kirjuri käytti työssään kivistä tai puista palettia, jolla oli punainen ja musta mustekivi, nahkainen kassi tai astia vedelle, sekä kokoelma ruokokyniä. Väripigmentit saatiin erilaisista mineraaleista, joita sekoitettiin sideaineisiin. Värin kirjuri levitti siveltimillä. Paperi valmistettiin papyruksesta. Seinäkirjoituksia tehtäessä nuorempi piirtäjä teki seinälle luonnoksen punaokralla ja vanhempi piirtäjä viimeisteli sen mustalla värillä. Lopuksi hieroglyfit veistettiin kohokuviksi ja maalattiin.
Kirjallisuutta

Wikimedia Commonsissa on kuvia tai muita tiedostoja aiheesta .
Adkins, Lesley & Adkins, Roy: Hieroglyfikirja: Opi lukemaan ja kirjoittamaan muinaisten egyptiläisten tapaan.  ((The little book of Egyptian hieroglyphs, 2001.) Suomentanut Jaana Toivari-Viitala)  Jyväskylä:  Atena, 2003.  ISBN 951-796-322-X
Hieroglyfikaiverruksia obeliskissa Luxorissa.
Hieroglyfien (vasemmassa sarakkeessa) kehitys hieraattisiksi ja demoottisiksi merkeiksi.
Rosettan kivessä on sama teksti hieroglyfeillä, demoottisella kirjoituksella ja muinaiskreikaksi. Sen avulla hieroglyfejä opittiin lukemaan.
Hieroglyfitekstiä, jota luetaan oikealta vasemmalle, "kasvoja päin". Merkit on aseteltu tyypilliseen tapaan neliönmuotoisiin ryhmiin.
Egyptiläistä kirjuria esittävä veistos Louvressa
Cobra Commander

| Cobra Commander |
| --- | --- |
 Cobra Commander sarjakuvassa vuonna 1990.
Luoja(t):  Hasbro
Näyttelijä(t):  Chris Latta (1983–1990) Scott McNeil (1990–1991) Michael Dobson (2003–2004) Marc Thompson (2005–2006) Charlie Adler (2009–nykyhetki) Joseph Gordon-Levitt (2009)
Ensi- esiintyminen:  leluna 1982
Henkilötiedot
Koko nimi:  ei tiedossa
Sukupuoli:  mies
Luonteenpiirteet:  Osaa käsitellä useita eri aseita, tarkka tähtäys
Suhteet
Lapset:  Billy (poika)
Muut sukulaiset:  Danny (veli, kuollut)
Infobox OKNimi-testi OK: 
Cobra Commander on Action Force -universumissa esiintyvä superroisto ja päävihollinen. Hasbron luoma hahmo esiintyi ensimmäisen kerran vuonna 1982 G.I. Joe: A Real American Hero lelusarjassa. Cobra Commander johtaa Cobra-terroristijärjestöä, jonka tunnettuja tukikohtia ovat Cobra-saari ja Springfieldin pikkukaupunki.